IMISLab/GreekWikipedia huggingface dataset:
Κόμης της Βουλώνης

Ο Κόμης της Βουλώνης ήταν ένας ιστορικός τίτλος στο Βασίλειο της Γαλλίας. Τον 9ο αιώνα η Βουλώνη έγινε το κέντρο της Κομητείας της Βουλώνης αλλά υπάρχουν ελάχιστες καταγραφές για τους πρώτους κατόχους, ο τίτλος εμφανίζεται τον 11ο αιώνα. Ο Ευστάθιος Β΄ της Βουλώνης συνόδευσε τον Γουλιέλμο τον Κατακτητή στην διάρκεια της Νορμανδικής κατάκτησης και πολέμησε μαζί του στην Μάχη του Χέιστινγκς. Οι τρεις γιοι του Ευστάθιος Γ΄ της Βουλώνης, Γοδεφρείδος του Μπουιγιόν και Βαλδουίνος Α΄ της Ιερουσαλήμ ήταν ηγετικά μέλη στην Α΄ Σταυροφορία, ο Βαλδουίνος έγινε ο πρώτος Λατίνος βασιλιάς στην Ιερουσαλήμ. Ο Ρενώ, κόμης του Νταμμαρτέν διεκδίκησε τον τίτλο με τον γάμο του με την Ίδα, κόμισσα της Βουλώνης (1190), αργότερα κληρονόμησε το Νταμαρτέν και το Ομάλ. Ο Ρενό αρχικά φίλος του Γάλλου βασιλιά Φιλίππου Αυγούστου συμμάχησε αργότερα εναντίον του με τον Γερμανό αυτοκράτορα αλλά στη μάχη του Μπουβίν (1214) ηττήθηκε, φυλακίστηκε και αυτοκτόνησε.

 Η Βουλώνη ήρθε απευθείας σε βασιλικό έλεγχο όταν την πήρε ο Φίλιππος Α΄ της Βουλώνης (1223) γιος του Φιλίππου Αυγούστου και της τρίτης του συζύγου Αγνής της Μερανίας). Ο Φίλιππος συμμετείχε στην Σταυροφορία των Αλβιγηνών (1226) και εξεγέρθηκε αργότερα εναντίον της Λευκής της Καστίλης. Θανατώθηκε από τον κόμη Ντίτριχ Ε΄ του Κλιβ όταν σκότωσε σε ατύχημα σε ένα τουρνουά τον Φλωρέντιο Δ΄ της Χόλλαντ. Η κομητεία κατασχέθηκε από το στέμμα και δόθηκε αργότερα στην Αδελαΐδα της Βραβάντης, σύζυγο του Γουλιέλμου Γ΄ της Ωβέρνη. Η Βουλώνη δέχτηκε πολλές επιθέσεις όταν ξέσπασε ο Εκατονταετής Πόλεμος και πέρασε διαδοχικά στα χέρια των Άγγλων και των Γάλλων, παρέμεινε τμήμα της Γαλλίας εκτός από μια σύντομη περίοδο που κυβερνήθηκε από τον Ερρίκο Η΄ της Αγγλίας. Ο Γουλιέλμος Α΄ του Μπλουά τρίτος γιος του Στεφάνου της Αγγλίας και της Ματθίλδης Α΄ της Βουλώνης έγινε κόμης της Βουλώνης και του Σάρρεϋ (1153 - 1159). Βαλδουίνος Β΄ της Φλάνδρας Αδαλούλφος της Βουλώνης Αρνούλφος Α΄ της Φλάνδρας Αρνούλφος Β΄ της Βουλώνης Αρνούλφος Γ΄ της Βουλώνης Βαλδουίνος Β΄ της Βουλώνης Ευστάθιος Α΄ της Βουλώνης Ευστάθιος Β΄ της Βουλώνης Ευστάθιος Γ΄ της Βουλώνης Ματθίλδη Α΄ της Βουλώνης Στέφανος της Αγγλίας Ευστάθιος Δ΄ της Βουλώνης Γουλιέλμος Α΄ του Μπλουά Μαρία Α΄ της Βουλώνης Ματθαίος της Αλσατίας Ίδα, κόμισσα της Βουλώνης Τζεράρντ του Γκέλντερς Βερθόλδος Δ΄ του Τσέρινγκεν Ρενώ, κόμης του Νταμμαρτέν Ματθίλδη Β΄ της Βουλώνης Φίλιππος Α΄ της Βουλώνης Αλφόνσος Γ΄ της Πορτογαλίας Αδελαίδα Ροβέρτος Α΄ Ροβέρτος Β΄ Ροβέρτος Γ΄ Γουλιέλμος ΙΒ΄ της Ωβέρνης Ιωάννα Α΄ της Ωβέρνης Φίλιππος Α΄ της Βουργουνδίας Ιωάννης Β΄ Ιωάννης Γ΄ Ιωάννα Β΄ της Ωβέρνης Ιωάννης του Μπερί Γεώργιος Μαρία Α΄ της Ωβέρνης Βερτράνδος Α΄ Βερτράνδος Β΄ Ιωάννης Γ΄, κόμης της ΩβέρνηςΜετά τον θάνατο του Ιωάννη Γ΄ η κομητεία της Ωβέρνης ενσωματώθηκε στο Γαλλικό στέμμα. Κομητείες της Βόρειας Γαλλίας
Όντο Ε΄ του Τρουά

Ο Όντο Ε΄ του Τρουά (11ος αι.) από τον Οίκο της Ιβρέας ήταν κόμης του Τρουά (Troyes) και του Μω (Meaux) το διάστημα 1089-1093.

 Ήταν ο τρίτος γιος του Θεοβάλδου Γ΄ κόμη του Μπλουά, Τρουά & Μω και της Αδέλας, κόρης του Ραλφ Δ΄ του Βαλουά. To 1089 διαδέχθηκε τον πατέρα του μαζί με τον μεγαλύτερο αδελφό του Στέφανο Β΄, ο οποίος έλαβε το Μπλουά και ο Όντο Ε΄ το Τρουά και το Μω. Ο μικρότερος Ούγος την κομητεία του Μπαρ-συρ-Ωμπ. Απεβίωσε το 1093 και τον διαδέχθηκε ο νεότερος αδελφός του Ούγος Α΄ της Καμπανίας, ο οποίος ένωσε τις περιοχές Τρουά, Μω (Βιτρύ-αν-Φρανσουά) και Μπαρ-συρ-Ωμπ και δημιούργησε την κομητεία της Καμπανίας. Theodore Evergates, The Aristocracy in the County of Champagne.
Αεροδρόμιο Ιγκνάτιεβο

Το Αεροδρόμιο Ιγκνάτιεβο (ρωσικά: Аэропорт Игнатьево‎) είναι μεγάλο αεροδρόμιο στη Ρωσία που βρίσκεται 20 χιλιόμετρα βορειοδυτικά του Μπλαγκοβεστσένσκ. Εξυπηρετεί σε 24ωρη βάση αεροσκάφη, τα οποία είναι μέχρι μέσου μεγέθους. Εκτός από τον πολιτικό τομέα, το αεροδρόμιο εξυπηρετεί και στρατιωτικά αεροπλάνα.

 Στις 8 Αυγούστου 2011, κατά τη διάρκεια της Πτήσης 103 της IrAero, ένα Antonov An-24 RA-46561 υπερέβη τον αεροδιάδρομο κατά την προσγείωση. Από τα πέντε μέλη του πληρώματος και τους 31 επιβάτες, δώδεκα άνθρωποι τραυματίστηκαν. (Ρωσικά) Επίσημη ιστοσελίδα (Ρωσικά) Αεροδρόμιο του Μπλαγκοβεστσένσκ
Ράιαν Στακ

Ο Ράιαν Στακ ( Ryan Eugene Stack) είναι Αμερικάνος καλαθοσφαιριστής γεννημένος στο Τενεσί των ΗΠΑ στις 24 Ιουλίου του 1975. Είναι επίσης πολίτης της Βόρειας Μακεδονίας και διεθνής με τα χρώματά της εθνικής ομάδας της. Έχει ύψος 2,11 μ. και αγωνίζεται στη θέση του σέντερ και του πάουερ φόργουορντ.

 Αγωνίστηκε στο κολλέγιο South Carolina και στη συνέχεια επιλέχθηκε στο δεύτερο γύρο του ντραφτ του 1998 του ΝΒΑ (48η επιλογή) από τους Κλίβελαντ Καβαλίερς. Μετά από 2 χρονιές μετακόμισε στη Ευρώπη για να αγωνιστεί στην ισπανική Χιχόν τη σεζόν 2000-2001 και την επόμενη χρονιά στην Ισραηλινή Μακάμπι Ραμάτ Γκαν.Από το 2002 έως το 2006 αγωνίστηκε στον Άρη με τον οποίο κατέκτησε το EuroCup το 2003 και το Κύπελλο Ελλάδος το 2004 μετά απο έναν επισοδειακό τελικό με τον ΟΣΦΠ.Παράλληλα συμμετείχε και στους δυο χαμένους τελικούς του Κυπέλλου το 2003 και το 2005 ενώ το 2006 αγωνίστηκε στον τελικό του Κύπελλο Ουλέμπ. Τη σεζόν 2006-07 αγωνίστηκε στον Ολυμπιακό και την επόμενη χρονιά αποκτήθηκε από την Ουκρανική BK Kyiv. NBA & college στατιστικά στο basketballreference.com Προφίλ του παίκτη στο ACB.com (στα ισπανικά)
Μπέγκλουτσι (Ντέρβεντα)

Το Μπέγκλουτσι (σερβικά κυριλλικά: Беглуци) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε 219 κατοίκους.

 Το 1991, η τοπική κοινότητα του Μπέγκλουτσι αριθμούσε 1.178 κατοίκους, οι οποίοι ήσαν κατανεμημένοι ως κάτωθι: Πόλεις της Βοσνίας και Ερζεγοβίνης Δήμοι της Βοσνίας και Ερζεγοβίνης (Αγγλικά) Maplandia (Αγγλικά) Δορυφορική εικόνα από Μπέγκλουτσι (Ντέρβεντα) στο fallingrain.com
Ζαχαρίας Κράτσας

Ο Ζαχαρίας Κράτσας (9 Δεκεμβρίου 1937 - 9 Δεκεμβρίου 1985) του Γεωργίου και της Κωνσταντούλας, ήταν Έλληνας γιατρός και πολιτικός, με καταγωγή από την Ικαρία. Υπηρέτησε ως βουλευτής Σάμου από το 1974 ως το 1981.

 Γεννήθηκε στην Αθήνα το 1937, σπούδασε στην ιατρική σχολή της Χαϊλδεβέργης και μετεκπαιδεύτηκε στη Σουηδία. Ειδικεύτηκε ως ακτινολόγος, ασκώντας πολύ ευδόκιμα το λειτούργημά του. Εξελέγη βουλευτής Σάμου το 1974 με τη Νέα Δημοκρατία λαμβάνοντας 2.438 ψήφους και επανεξελέγη το 1977 με 5.085 σταυρούς προτίμησης. Εκπροσώπησε την Ελλάδα στο εξωτερικό σε αποστολές σε χώρες της Ευρώπης και της Αμερικής. Ασχολήθηκε με τους τομείς της υγείας, της πρόνοιας, της εθνικής άμυνας και της εξωτερικής πολιτικής. Ιδιαίτερα ασχολήθηκε με την προσπάθεια βελτίωσης της θαλάσσιας σύνδεσης μεταξύ των νησιών του Αιγαίου με την ηπειρωτική χώρα. Απεβίωσε στην Αθήνα την ημέρα των γενεθλίων του, σε ηλικία μόλις 48 ετών, στις 9 Δεκεμβρίου του 1985 και ετάφη στην Ικαρία. Ο αδερφός του, Απόστολος, είναι επίσης βουλευτής και η σύζυγος του Απόστολου, Ρόδη, είναι πρώην ευρωβουλευτής με τη Νέα Δημοκρατία και περιφερειάρχης Ιονίων Νήσων. Η μητέρα του, Κωνσταντούλα Μουστακοπούλου (1915 - 2003), απεβίωσε μετά τον θάνατο του Ζαχαρία, σε ηλικία 88 ετών.
Τριφύλλια Τρικάλων

Τα Τριφύλλια (παλαιότερη ονομασία Καλύβια) είναι οικισμός της Θεσσαλίας στον νομό Τρικάλων. Υπάγονται διοικητικά στην Κοινότητα Κρύας Βρύσης του Δήμου Μετεώρων της Περιφέρειας Θεσσαλίας. Ο μόνιμος πληθυσμός του οικισμού στην απογραφή του 2011 ήταν 72 κάτοικοι.

 Τα Τριφύλλια είναι κτισμένα σε υψόμετρο 290 μέτρων στους βόρειους πρόποδες του Κόζιακα ή Κερκέτιου Όρους. Βρίσκονται περίπου 10 χιλιόμετρα ανατολικά της Καλαμπάκας, έδρας του Δήμου Μετεώρων ενώ απέχουν 2,5 χιλιόμετρα από την Κρύα Βρύση, έδρα της ομώνυμης Κοινότητας. Τα Τριφύλλια αναγνωρίστηκαν σε οικισμό της Κοινότητας Κρύας Βρύσης της Επαρχίας Καλαμπάκας του Νομού Τρικάλων το 1961 με το τότε όνομα Καλύβια. Με το σχέδιο Καποδίστριας η Κοινότητα Κρύας Βρύσης καταργήθηκε και ο οικισμός ενσωματώθηκε στον Δήμο Καλαμπάκας αποτελώντας, μεταξύ 1999 και 2010, οικισμό του Δημοτικού/Τοπικού Διαμερίσματος Κρύας Βρύσης. Από το 2011, με βάση το Πρόγραμμα Καλλικράτης, τα Τριφύλλια αποτελούν οικισμό της Τοπικής Κοινότητας Κρύας Βρύσης (από το 2018 ονομάζεται απλώς Κοινότητα Κρύας Βρύσης) της Δημοτικής Ενότητας Καλαμπάκας του Δήμου Μετεώρων. Ο πληθυσμός του οικισμού στις απογραφές του ελληνικού κράτους συνοψίζεται στον παρακάτω πίνακα: Η ενορία των Τριφυλλίων υπάγεται στην Α' Αρχιερατική Περιφέρεια της Ιεράς Μητρόπολης Σταγών και Μετεώρων με έδρα την Καλαμπάκα. Ενοριακός ναός είναι η εκκλησία του Αγίου Νικολάου.
Γολέμι Αιτωλοακαρνανίας

Για οικισμούς με ίδιο όνομα στην Ελλάδα, δείτε: Γολέμι Το Γολέμι, επίσημα Γολέμιον, είναι ορεινός οικισμός της ορεινής Ναυπακτίας στο νομό Αιτωλοακαρνανίας σε υψόμετρο 600 μέτρα. Με την εφαρμογή του προγράμματος Καλλικράτης, μαζί με το Καταφύγιο συναποτελούν την Τοπική Κοινότητα Καταφυγίου, ανήκει στη Δημοτική Ενότητα Αποδοτίας του Δήμου Ναυπακτίας και ο πληθυσμός του, σύμφωνα με την απογραφή του 2011, είναι 46 κάτοικοι.

 Το Γολέμι βρίσκεται στη δυτική πλευρά του Μακρυνόρους, πάνω από το Τρανόρεμα, παραπόταμο του Μόρνου και αγναντεύει τον Κορινθιακό κόλπο προσφέροντας πολύ όμορφη θέα προς αυτόν. Απέχει 27 χλμ. ΒΑ. από την Ναύπακτο και 8 χλμ. ΝΔ. από το Καταφύγιο. Ιστορικά, πάντα συνδεόταν με το Καταφύγιο, παλαιά Αμόρανη, αφού σύμφωνα με την τοπική παράδοση ο οικισμός πρωτοδημιουργήθηκε, γύρω στο 1700, από δύο οικογένειες κτηνοτρόφων της Αμόρανης οι οποίοι μετοίκησαν στη δυτική πλευρά του Μακρυόρους σε τοποθεσία του σημερινού οικισμού. Από το 1836 υπαγόταν διοικητικά στον τέως Δήμο Αποδοτίας. Κοντά στο Γολέμι υπάρχει το "Κεφαλογέφυρο" ένα λιθόκτιστο μονότοξο γεφύρι διάβασης για το φαράγγι του Μόρνου, όπου οι γύρω πλαγιές του καλύπτονται από τη μεσογειακή μακία βλάστηση και από πυκνό δάσος αιωνόβιων αριών, πουρναριών, φιλλύκια και γιγάντιες χνοώδεις βελανιδιές, ιδανικό βιότοπο για τα αγριογούρουνα. Στη βορεινή πλαγιά του φαραγγιού υψώνονται τα Αμορανίτικα βράχια. Η εξέλιξη πληθυσμού του οικισμού Γολεμίου της Κοινότητας Καταφυγίου: Δικτυακός τόπος για το δήμο Αποδοτίας Facebook Group Παραδοσιακό αλώνισμα στο Γολέμι Ναυπακτίας Ταξίδι στό Γολέμι Ναυπακτίας-Βίντεο
Όσκαρ Λουτς

Ο Όσκαρ Λουτς (εσθονική γλώσσα: Oskar Luts, 26 Δεκεμβρίου 1886/ 7 Ιανουαρίου 1887 – 23 Μαρτίου 1953) ήταν Εσθονός συγγραφέας που άκμασε κατά το πρώτο μισό του 20ού αιώνα. Τιμήθηκε με διάφορα βραβεία για το συνολικό έργο του, ενώ πολλές από τις νουβέλες του έχουν μεταφερθεί στον κινηματογράφο.

 Ο Λουτς γεννήθηκε στις 26 Δεκεμβρίου του 1886 (π.η.) στο Järvepera της επαρχίας Κααρέπερε της Εσθονίας (η οποία τότε αποτελούσε έδαφος της Ρωσικής Αυτοκρατορίας) και ήταν γιος υποδηματοποιού. Πέρασε τα παιδικά του χρόνια στον οικισμό Παλαμούσε, κοντά στο Τάρτου και στη συνέχεια εισήχθη στο Πανεπιστήμιο του Τάρτου, όπου σπούδασε φαρμακευτική. Αργότερα έλαβε μέρος στον Α΄ Παγκόσμιο Πόλεμο ως στρατιωτικός φαρμακοποιός στον ρωσικό αυτοκρατορικό στρατό. Τα πρώτα έργα του δημοσιεύθηκαν και γνώρισαν επιτυχία ήδη από τις αρχές της δεκαετίας του 1910 και κατά το 1922 αποφάσισε να ασχοληθεί επαγγελματικά με τη συγγραφή. Υποστηρίζεται πως κατά την περίοδο του Μεσοπολέμου συγκαταλεγόταν στους δημοκρατικών πεποιθήσεων λογοτέχνες της πατρίδας του. Μετά τον Β΄ Παγκόσμιο Πόλεμο και την προσάρτηση της Εσθονίας στη Σοβιετική Ένωση, παρέμεινε στη χώρα και ήταν ο πρώτος Εσθονός λογοτέχνης κατά τη σοβιετική περίοδο που τιμήθηκε με το βραβείο του Συγγραφέα του Λαού από την Ένωση Συγγραφέων της ΣΣΔ Εσθονίας, ενώ κατόπιν έλαβε και το παράσημο της Εργατικής Κόκκινης Σημαίας. Επιπλέον, αρκετά από τα έργα του μεταφέρθηκαν στον κινηματογράφο. Σε αυτά περιλαμβάνονται το Στο παρασκήνιο (1956) σε σκηνοθεσία Κάλγιο Κίισκ και η τριλογία του Άρβο Κρουούσεμεντ, Άνοιξη, Καλοκαίρι και Φθινόπωρο. Από την άλλη, ορισμένα από τα βιβλία του απαγορεύτηκαν από το σοβιετικό καθεστώς. Απεβίωσε τον Μάρτιο του 1953 από καρκίνο. Στο Τάρτου λειτουργεί μουσείο αφιερωμένο στη ζωή και το έργο του. Ήταν παντρεμένος με τη Βαλεντίνα Κριβίτσκαγια (πολωνικής και λευκορωσικής καταγωγής). Αδελφός του ήταν ο σκηνοθέτης και επιχειρηματίας, Θίοντορ Λουτς (1896-1980), ο οποίος αναφέρεται ως ένας από τους θεμελιωτές του εσθονικού κινηματογράφου. Το 1912 δημοσιεύθηκε η πρώτη του νουβέλα με τίτλο Άνοιξη, στην οποία περιγράφονται με εύθυμο τρόπο καταστάσεις από τη ζωή των μαθητών της επαρχίας. Η Άνοιξη αποτελεί ένα από τα δημοφιλέστερα βιβλία της εσθονικής λογοτεχνίας και έχει μεταφραστεί σε περισσότερες από δέκα γλώσσες. Άλλα έργα του Λουτς είναι οι νουβέλες Καλοκαίρι (1918-1919), Ο γάμος του Τόοτς (1921), Καθημερινή ζωή (1924), Στις πίσω αυλές (κυκλοφόρησε το 1933 και ασχολείται με τη ζωή των κατοίκων στα προάστια), Μια ήσυχη γωνία (εκδόθηκε το 1934 και μέσα από τις σελίδες του ο συγγραφέας καυτηριάζει τις φιλοφασιστικές αντιλήψεις που κυριαρχούσαν στους κόλπους της μειονότητας των Γερμανών της Βαλτικής) κλπ. Άνοιξη (1912) Καλοκαίρι (1918-1919) Ο γάμος του Τόοτς (1921) Η ζωή του Άντρες (1923) Καθημερινή ζωή (1924) Στις πίσω αυλές (1933) Μια ήσυχη γωνία (1934) Φθινόπωρο (1938) Μεγάλη Σοβιετική Εγκυκλοπαίδεια. 20ος. Αθήνα: Εκδοτική Εταιρεία Ακάδημος. 1980. Rollberg, Peter (2016). Historical Dictionary of Russian and Soviet Cinema (β΄ έκδοση). Lanham, Maryland: Rowman & Littlefield.
Γεώργιος Α΄ του Λορί

Ο Γεώργιος/Κιουρίκε/Γκουργκέν Α΄, (εναλλακτικά γραφή Gorige, Korike ή Gurgen), αρμενικά: Գուրգեն Ա Կյուրիկե‎ Gurgen I Kiurike, (άκμασε το διάστημα 979 - 989) από τον Οίκο των Βαγρατιδών της Αρμενίας (Μπαγκρατούνι) ήταν ο πρώτος βασιλιάς του βασιλείου του Tασίρ-Ντζοραγκέτ (= Λορί).

 Ήταν ο τρίτος γιος τού Ασώτιος Γ΄ της Αρμενίας, τελευταίου βασιλιά πριν η Αρμενία υπαχθεί στη Ρωμανία/Βυζαντινή Αυτοκρατορία. Αδελφοί του ήταν ο Σεμπάδ Β΄ της Αρμενίας (βασ. 977-989) και ο Γκαγκίκ Α΄ της Αρμενίας (989-1017/20). Ο Γεώργιος Α΄ ίδρυσε δικό του κράτος στη Βόρεια Αρμενία (δυτικό Λόρι) και έτσι έγινε ο ιδρυτής του κλάδου Τασίρ-Ντζοραγκέτ, του Οίκου των Βαγρατιδών. Τον διαδέχθηκε ο γιος του Δαβίδ Α΄ ο Ακτήμων (Ανογκίν), ως βασιλιάς του Τασίρ-Ντζοραγκέτ.
Far Cry (ταινία)

Το Far Cry είναι ένα γερμανικό έργο του 2008 που βασίζεται στο βιντεοπαιχνίδι με το ίδιο όνομα. Ο σκηνοθέτης είναι ο Ούβε Μπολλ και πρωταγωνιστής o Τιλ Σβάιγκερ.

 Ο Τζακ Κάρβερ, ένα πρώην μέλος των γερμανικών ειδικών δυνάμεων, πηγαίνει την δημοσιογράφο Βάλερι Καρδινάλ για επίσκεψη στον θείο της τον Μαξ σε ένα νησί που δουλεύει σε στρατιωτικό συγκρότημα. Μόλις έφτασαν, τα τέρατα του γιατρού πολεμιστή φυλακίζουν την Βάλερι. Ο Τζακ δεν νοιάζεται για εκείνη ώσπου που η βάρκα του ανατινάζεται. Όταν η βάρκα του έχει τελείως καταστραφεί, ο Τζακ ανακαλύπτει τον πραγματικό στόχο των εγκαταστάσεων στο νησί: η δημιουργία γενετικών τροποποιημένων στρατιωτών. Τιλ Σβάιγκερ ως Τζακ Κάρβερ Emmanuelle Vaugier ως Βάλερι Καρδινάλ Natalia Avelon ως Κάτγια Τσέρνοβ Michael Paré ως Πολ Σάμερς Clint Howard ως διευθύνων επιστήμονας Craig Fairbrass ως Πάρκερ Udo Kier ως γιατρός πολεμιστής Mike Dopud ως Σγτ. Ράιδερ Chris Coppola ως Εμίλιος Ralf Möller ως Μακς Καρδινάλ Don S. Davis ως στρατηγός Ρόδερικ Michael Eklund Jay Brazeau ως Ραλφ Michael Rogers ως μισθοφόρος Κέλλη Anthony Bourdain ως επιστήμονας (Ταντ Τσάνκο) Ο Ούβε Μπολλ απέκτησε τα δικαιώματα για το έργο Far Cry πριν την κυκλοφορία του ομώνυμου παιχνιδιού. Σε μια συνέντευξη τον Οκτώβριο 2006, δήλωσε ότι η παραγωγή του Far Cry θα άρχιζε το Μάιο του 2007. Η ταινία κυκλοφόρησε στη Γερμανία τον Οκτώβριο του 2008. http://www.imdb.com/title/tt0400426/
Τομ Λέεμπ

Ο Τομ Λέεμπ (γ. 21 Μαρτίου 1989) είναι Γάλλος ηθοποιός, τραγουδιστής και κωμικός. Θα εκπροσωπούσε τη Γαλλία στον Διαγωνισμό Τραγουδιού της Eurovision 2020, ο οποίος αναβλήθηκε λόγω της πανδημίας COVID-19.

 Γιος του επίσης κωμικού Μικαέλ Λέεμπ και της δημοσιογράφου Μπεατρίς Μαλισέ, ο Τομ Λέεμπ γεννήθηκε στο Παρίσι το 1989. Είναι ο νεότερος στην οικογένεια, μετά τον Fanny (γεννημένος το 1986) και την Elsa (που γεννήθηκε το 1988). Έλαβε μαθήματα θεάτρου, κινηματογράφου, τραγουδιού και χορού στα μεγάλα σχολεία της Νέας Υόρκης για πέντε χρόνια.Το 2013, επιλέχθηκε για τον ρόλο του Tom στη σειρά Sous le soleil de Saint-Tropez, και στη συνέχεια έπαιξε το ρόλο του Adrien στο Section de recherches. Την ίδια χρονιά, γύρισε για τον κινηματογράφο στην Paroles. Το 2014, έπαιξε στο θέατρο με τον πατέρα του στη Madame Doubtfire. Εμφανίζεται στην ταινία Avis de mistral, με τον Jean Reno. Την ίδια χρονιά, σχημάτισε ένα κωμικό ντουέτο με τον ηθοποιό Kevin Levy και μαζί δημιούργησαν την πρώτη τους εμφάνιση Kevin και Tom. Οι δύο κωμικοί είναι το πρώτο κομμάτι του Gad Elmaleh στην Ολυμπία και μετά στρίβουν στις παριζιάνικες σκηνές. Παράλληλα με την εκπομπή τους, ξεκινούν σε νέα μορφή, ακολουθίες μίνι-βίντεο περίπου 3 λεπτών με τίτλο: « Comment… ». Τον Μάρτιο του 2018 έγινε τραγουδιστής και μουσικός. Κυκλοφόρησε το πρώτο του single Are We Too Late από τη Roy Music. Έχει εμπνεύσει καλλιτέχνες όπως ο John Mayer, ο Matt Corby ή ακόμα και ο Ben Howard. Στις 14 Ιανουαρίου 2020, το κανάλι France 2 ανακοίνωσε ότι είχε επιλέξει τον Tom Leeb να εκπροσωπήσει τη Γαλλία στο διαγωνισμό τραγουδιού της Eurovision 2020 που θα πραγματοποιούταν στις 16 Μαΐου του ίδιου έτους. Ο διαγωνισμός αναβλήθηκε για το 2021 με εκπρόσωπο που θα ανακοινωθεί τον Ιανουάριο της ίδιας χρονιάς. 2013 : Paroles by Véronique Mucret Rouveyrollis 2014 : My Summer in Provence (French : Avis de mistral) by Rose Bosch : Tiago 2017 : Jour-J by Reem Kherici : Gabriel 2017 : Overdrive by Antonio Negret : the American tourist n°2 2017 : Mon poussin by Frédéric Forestier : Romain 2017 : Papillon by Michael Noer : lawyer Dega 2017 : The New Adventures of Cinderella (French : Les Nouvelles Aventures de Cendrillon) by Lionel Steketee : the dwarf Relou 2019 : Edmond by Alexis Michalik : Leo Volny 2020 : C'est la vie of Julien Rambaldi : Jérôme 2021 : Pourris gâtés by Nicolas Cuche 2021 : 8, Rue de L’Humanité by Dany Boon - Sam (Netflix) 2021 ; Pierre & Jeanne by Clémentine Célarié - Paul (Βασισμένο σε μυθιστόρημα του Guy de Maupassant) 2013 - 2014 : Sous le soleil de Saint-Tropez : Tom Drancourt (seasons 1 and 2) 2014 : Section de recherches : David Bréand (season 8, episode 9 : Cyrano ) 2018 : Nina : Anto (season 4, episode 4 : D'abord ne pas nuire ) 2020 : “Infidèle” Saison 2 TF1 - Gabriel 2021 : “Plan B” saison 1 TF1 - Manu Recollection (2019) Silver Lining (2020) Tom Leeb (2018) "Are We Too Late" "Go On" "Sun" "ΤΒΑ"
Αρτέμ Πούστοβι

Ο Αρτέμ Πούστοβι (ουκρανικά: Артем Пустовий‎) (γενν. 25 Ιουνίου 1992) είναι Ουκρανός επαγγελματίας καλαθοσφαιριστής, ο οποίος αγωνίζεται ως σέντερ για την ΚΜ Μούρθια. Εκπροσωπεί την Εθνική Ουκρανίας.

 Ο Πούστοβι ξεκίνησε την επαγγελματική σταδιοδρομία του στην ΜΚ Χίμικ το 2009. Τη σεζόν 2014-15 του Πρωταθλήματος Ουκρανίας είχε μέσο όρο 10,5 πόντους και 4,8 ριμπάουντ ανά αγώνα, με την ΜΚ Χίμικ να κερδίζει το πρωτάθλημα. Παρά την επιτυχία αυτή, ο Πούστοβι αποφάσισε να αποχωρήσει από την ομάδα και να συνεχίσει την καριέρα του στο εξωτερικό. Στις 18 Ιουνίου 2015 υπέγραψε με την ισπανική Ομπραδόιρο ΚΑΜ. Σε 28 παιχνίδια πρωταθλήματος τη σεζόν 2015-16, ο Ουκρανός σέντερ είχε μέσο όρο 3,9 πόντους και 2,6 ριμπάουντ ανά παιχνίδι. Την επόμενη σεζόν 2016-17, ο Πούστοβι βελτίωσε σημαντικά τις ικανότητές του. Σε 31 αγώνες για την Ομπραδόιρο είχε μέσο όρο 9,5 πόντους και 3,4 ριμπάουντ ανά αγώνα. Μετά από εκείνη τη σεζόν πήρε την απόφαση να επεκτείνει το συμβόλαιο με τον ισπανικό σύλλογο. Το καλοκαίρι του 2018, υπέγραψε με την Μπαρτσελόνα. Στις 2 Ιουλίου 2021, υπέγραψε με την ΚΜ Γκραν Κανάρια.Στις 8 Ιουλίου 2022, η Γκραν Κανάρια αποδέσμευσε τον Πούστοβι.Στις 17 Ιουλίου 2022, υπέγραψε με την ΚΜ Μούρθια. Ο Πούστοβι έπαιξε για την Εθνική Ουκρανίας Κ20 στο Ευρωπαϊκό Πρωτάθλημα Κ20 του 2011 και του 2012. Το 2011 είχε μέσο όρο 9,4 πόντους και 2,8 ριμπάουντ ανά αγώνα και το 2012 είχε 14,9 πόντους και 6 ριμπάουντ ανά αγώνα. Το ντεμπούτο του για την Εθνική Ουκρανίας ανδρών πραγματοποιήθηκε το 2013 στο Ευρωμπάσκετ 2013 στη Σλοβενία. Έπαιξε επίσης στο Ευρωμπάσκετ 2015, στο Παγκόσμιο Κύπελλο του 2014, στο Ευρωμπάσκετ 2017 και στο Ευρωμπάσκετ 2022.Η πιο επιτυχημένη επίδοση του για την Εθνική Ουκρανίας αυτή τη στιγμή θεωρείται η συμμετοχή του στο Ευρωμπάσκετ 2017. Ο Πούστοβι είχε μέσο όρο 22,5 λεπτά στο γήπεδο με 15,3 πόντους και 6,5 ριμπάουντ ανά παιχνίδι. Κατατάσσεται στην 9η θέση στη βαθμολογία δείκτη αξιολόγησης (efficiency) μεταξύ όλων των παικτών του Ευρωμπάσκετ 2017 και στην 5η θέση μεταξύ των σέντερ. Προφίλ στο acb.com (ισπανικά) Προφίλ στο fiba.basketball
Κέβιν Μαγκί

Ο Κέβιν Μαγκί (αγγλικά: Kevin Magee, 24 Ιανουαρίου 1959 – 23 Οκτωβρίου 2003) ήταν Αμερικανός επαγγελματίας καλαθοσφαιριστής, με ύψος 2,03 μέτρα και βάρος 104 κιλά, που αγωνιζόταν στη θέση του πάουερ φόργουορντ/σέντερ και παρέμεινε για τα περισσότερα από τα έτη της επαγγελματικής του σταδιοδρομίας στην ομάδα της ισραηλινής Μακάμπι του Τελ Αβίβ.

 Τελείωσε το Γυμνάσιο του Σάουθ Πάικ (Μανόλια, Μισσισσιππή). Στη συνέχεια έπαιξε σε κολεγιακό επίπεδο με τις ομάδες του Saddleback CC και του Καλιφόρνια Γιουνιβέρσιτι(Ιρβάιν, UCI), από το 1978 έως το 1982. Αναδείχθηκε από την Ένωση Αθλητών Δυτικής Περιφέρειας (Ειρηνικού) κορυφαίος αθλητής για τις σεζόν 1980–81 και 1981–82, έχοντας μέσο όρο επιδόσεων 26,3 πόντους και 12,3 ριμπάουντ ανά αγώνα. Πολύ δυνατός αθλητής είχε ικανότητα να εξουδετερώνει ψηλότερους αντιπάλους, ενώ το μάζεμα πολυάριθμων ριμπάουντ ήταν το ισχυρότερο χαρακτηριστικό του παιχνιδιού του. Ήταν ο πρώτος που το νούμερο αποσύρθηκε στην ιστορία της UCI και εισήχθη στο Hall of Fame του Πανεπιστημίου το 1997.Το 1981 σημείωσε 31 πόντους απέναντι στη Σοβιετική Ένωση για να οδηγήσει τις Ηνωμένες Πολιτείες στη νίκη στον τελικό της Πανεπιστημιάδας του 1981 στο Βουκουρέστι. To 1982 επιλέχθηκε στο β΄γύρο των ντραφτ (39η θέση) του NBA από τους Φοίνιξ Σανς, όμως προτίμησε την Ευρώπη (αγωνίσθηκε σε Ιταλία, Γαλλία, Ισπανία και Ισραήλ) για την αρχή της επαγγελματικής του καριέρας. Το 1984 κέρδισε με την Σαραγόσα το Κύπελλο Ισπανίας, ενώ παράλληλα η ομάδα του έφτασε μέχρι τα ημιτελικά του Κυπέλλου Κόρατς.Ακολούθως υπέγραψε στη Μακάμπι, με την οποία κέρδισε 6 πρωταθλήματα Ισραήλ και 5 Κύπελλα. Επίσης, έπαιξε τρεις φορές στον τελικό της Ευρωλίγκας - Κυπέλλου Πρωταθλητριών Ευρώπης (1987, 1988 και 1989) και δύο φορές στα ημιτελικά (1985 και 1986). Την εποχή της πλήρους ακμής του αποτελούσε μια ιδιαίτερα δημοφιλή προσωπικότητα του Ισραήλ, ενώ συμμετείχε ακόμη και σε εμπορικές διαφημίσεις.Επέστρεψε στη Σαραγόσα, με την οποία ήταν φιναλίστ στο Κύπελλο Κυπελλούχων ομάδων Ευρώπης το 1991 όπου ηττήθηκε από τον ΠΑΟΚ. Για μικρά ενδιάμεσα διαστήματα, έπαιξε με τα χρώματα της Μακάμπι Ρισόν, της Παρί Ρασίνγκ, της Τορίνο και της Βαρέζε.Ο Μαγκί έφυγε πρόωρα από τη ζωή (μόλις 44 ετών), στις 23 Οκτωβρίου του 2003, σε τροχαίο δυστύχημα. Ο θάνατος του Μαγκί προσέθεσε το όνομά του σε έναν μακρύ κατάλογο πρόωρα χαμένων αθλητών του ευρωπαϊκού μπάσκετ, όπως οι Ραντιβόι Κόρατς, Γιώργος Μόσχος, Κρέζιμιρ Τσόσιτς, Ντράζεν Πέτροβιτς, Φερνάντο Μαρτίν, Βαλερί Γκομπόροφ, Βίκτορ Πανκράσκιν κ.α. Επίσημη ιστοσελίδα της Ευρωλίγκας
Τριφύλλι

Το Τριφύλλι (αναφέρεται συνήθως στο είδος Trifolium dubium και στις ποικιλίες της Μηδικής) ανήκει στα Ψυχανθή φυτά. Τα πιο γνωστά είδη του γένους είναι το λευκό (Trifolium repens) και το κόκκινο (Trifolium pratense). Ανθεί κυρίως σε εύκρατα κλίματα, αλλά και σε τροπικά κλίματα. Κυρίως στο βόρειο ημισφαίριο, αλλά αρκετά είδη υπάρχουν και στη Νότια Αμερική και στην Αφρική. Ο νεαρός βλαστός του τριφυλλιού (shamrock) αποτελεί το εθνικό σύμβολο της Ιρλανδίας, καθώς συνδέεται με τον Άγιο Πατρίκιο, καθώς και σύμβολο του Π.Α.Ο..

 Πολλά είδη του τριφυλλιού καλλιεργούνται εκτενώς ως φυτά ζωοτροφής. Οι πιο δημοφιλείς ποικιλίες για αυτόν τον σκοπό είναι το λευκό τριφύλλι Trifolium repens και το κόκκινο τριφύλλι Trifolium pratense. Το φυτό, είτε σπαρμένο μόνο του, είτε σε συνδυασμό με ήρα, είναι ενσίρωση για πολλούς λόγους: μεγαλώνει ελεύθερα, ξαναφυτρώνοντας έπειτα από επαναλαμβανόμενους θερισμούς· παράγει άφθονη καλλιέργεια· είναι γευστικό και θρεπτικό για τα ζωντανά· διορθώνει την περιεκτικότητα αζώτου του εδάφους, μειώνοντας την ανάγκη για συνθετικά λιπάσματα· μεγαλώνει σε ένα μεγάλο εύρος εδαφών και κλιμάτων· και είναι κατάλληλο είτε για βοσκή είτε για χλωρή κομποστοποίηση. Α. Ακουμιανάκη, Ε. Ευθυμιάδου, Κ. Τσιγκριστάρης, Φυτά Κηποτεχνίας, 2009. gbt.aua.gr Τάξη: Fabales. Θαλασσινό τριφύλλι (Trifolium squamosum/maritimum) Λευκό τριφύλλι (Trifolium repens) Τετράφυλλο τριφύλλι, μια σπάνια εκδοχή του Trifolium repens
Νέα Μονή Τιμίου Προδρόμου Δεσφίνας

Η Νέα Μονή Τιμίου Προδρόμου Δεσφίνας ιδρύθηκε το 1873 και βρίσκεται επί της επαρχιακής οδού Δεσφίνας - Αντίκυρας, ανατολικά της Δεσφίνας και σε απόσταση 35-40 λεπτών περίπου πεζοπορώντας.

 Η Νέα Μονή Τιμίου Προδρόμου άρχισε να λειτουργεί μεταξύ του 1875 - 1878 όταν πραγματοποιήθηκε η οριστική εγκατάλειψη της παλαιάς Ιεράς Μονής από τους μοναχούς της και εγκαταστάθηκαν στην νεοσύστατη Μονή Προδρόμου. Οι λόγοι της μεταβολής αυτής δεν είναι γνωστοί επακριβώς, όμως η παράδοση ομιλεί για θέμα υγείας των μοναχών και ότι εξέλιπε ο λόγος μιας αυστηρής απομόνωσής τους πλέον, μετά την απελευθέρωση του έθνους το 1821, που είχε πολλές δυσάρεστες συνέπειες, όπως στη διαβίωσή τους, στην προμήθεια κυρίως σε τρόφιμα για τη συντήρηση των μοναχών, καθώς και σε διάφορες άλλες απαραίτητες εξυπηρετήσεις της παλαιάς αυτής Ιεράς Μονής. Το νέο μοναστήρι του Αγίου Ιωάννου Προδρόμου της Δεσφίνας λειτούργησε επί σειρά ετών με πλήρη θεοσέβεια (1875 - 1952), 77 χρόνια χωρίς αντιξοότητες. Το 1952 με ενέργειες της προϊσταμένης της Ιεράς Μητρόπολης Φωκίδος, στην οποία υπάγεται η εν λόγω Μονή, συνεχωνεύθη με την Ιερά Μονή Προφήτου Ηλιού, που βρίσκεται πλησίον του χωριού Χρισσό και έκτοτε ο Άγιος Ιωάννης ο Πρόδρομος της Δεσφίνας αποτελεί μετόχι του Προφήτου Ηλίου. Υπό την νέα αυτή παρουσία του ουδέποτε εγκαταλείφθηκε από τους πολυάριθμους πιστούς του, αντίθετα βοηθείται και υποστηρίζεται συνεχώς από αυτούς, και κυρίως από τους κατοίκους της Δεσφίνας, πάντοτε, βέβαια με τις ευλογίες της Ιεράς Μητρόπολης Φωκίδος. Ως οικισμός αναφέρεται το 1912 με την ονομασία Μονή Αγίου Ιωάννου Προδρόμου όταν αποσπάσθηκε από τον δήμο Αντικύρας και προσαρτήθηκε στην κοινότητα Δεσφίνης. Σύμφωνα με το σχέδιο Καλλικράτης ανήκει στη Δημοτική Ενότητα Δεσφίνης του Δήμου Δελφών και σύμφωνα με την απογραφή 2011 έχει πληθυσμό 15 κάτοικους. Ιερές Μνήμες, Νικόλαος Ιωαν. Παπαλουκάς, Δεσφίνα Φωκίδος 1999
Μπόνα της Σαβοΐας

H Μπόνα, ιταλ. Bona di Savoia (10 Αυγούστου 1449 - 23 Νοεμβρίου 1503) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε δούκισσα του Μιλάνου. Έγινε επίτροπος του Μιλάνου κατά την ανηλικιότητα του γιου της το διάστημα 1476-81.

 Ήταν η πέμπτη κόρη του Λουδοβίκου δούκα της Σαβοΐας και της Άννας των Πουατιέ, κόρης του Ιανού της Κύπρου. Γεννήθηκε στην Αβιλιάνα του Τορίνο. Είχε 18 αδέλφια, μεταξύ των οποίων οι: Αμεδαίος Θ΄ δούκας της Σαβοΐας, Φίλιππος Β΄ δούκας της Σαβοΐας, Λουδοβίκος κόμης της Γενεύης (σύζυγος της Καρλόττας της Κύπρου), Μαργαρίτα και Καρλόττα (σύζυγος του Λουδοβίκου ΙΑ΄ της Γαλλίας). Το 1464 η Μπόνα θα εμνηστεύετο τον Εδουάρδο Δ΄ της Αγγλίας, αλλά αποκαλύφθηκε ο μυστικός γάμος του με την Ελισάβετ Γούντβιλ. Τελικά η Μπόνα παντρεύτηκε τον Γκαλεάτσο-Μαρία στις 9 Μαΐου 1458: μία συμμαχία με τους Σφόρτσα και τους Βαλουά της Γαλλίας κυκλοφορούσε ως φήμη ήδη από το 1460 και "τον Ιούνιο του 1464 η Μπόνα προσφέρθηκε στον Γκαλεάτσο με επιστολή από τον βασιλιά της Γαλλίας και τον δούκα της Σαβοΐας". Ο σύζυγος της Μπόνας δολοφονήθηκε στις 26 Οκτωβρίου 1476, σε ηλικία 32 ετών, από τρεις ευγενείς στον νάρθηκα του καθεδρικού του Σαν Στέφανο στο Μιλάνο. Έτσι έπειτα από 10 έτη εξουσίας, τον Γκαλεάτσο διαδέχθηκε ο 7ετής γιος του Τζιαν-Γκαλεάτσο υπό την επιτροπεία της Μπόνας. Αλλά σύντομα προέκυψαν διαφωνίες μεταξύ αυτής και του αδελφού του Γκαλεάτσο, τού Λουδοβίκου του Μαύρου. Στην πρώτη τους συνάντηση νίκησε η Μπόνα με τον κύριο σύμβουλό της Τσίκο Σιμονέτα και ο Λουδοβίκος με τους αδελφούς του αναγκάστηκαν να εγκαταλείψουν την πόλη. Με σκοπό να επανέλθη, ο Λουδοβίκος Σφόρτσα εκμεταλλεύθηκε τον ανταγωνισμό μεταξύ του νεαρού Αντόνιο Τασίνι από τη Φερράρα, ευνοούμενου της Μπόνας και του κύριου συμβούλου της Τσίκο. Ακολούθησε η πτώση και η εκτέλεση του Σιμονέτα. Από το 1479 η πραγματική διακυβέρνηση του δουκάτου βρισκόταν στα χέρια του Λουδοβίκου-Μαρία, που η δύναμή του εξασφαλίστηκε το 1480, όταν συνέλαβε τον ανιψιό του Τζιαν, του στέρησε τον τίτλο και ανέλαβε την εξουσία. Ως συνέπεια η Μπόνα αναγκάστηκε να αφήσει το Μιλάνο και ο Λουδοβίκος έμεινε αναμφισβήτητος ηγεμόνας. Η Μπόνα παρήγγειλε το Βιβλίο των Ωρών των Σφορτσα, που εικονογραφήθηκε το 1490 από τον διάσημο καλλιτέχνη της Αυλής, τον Τζιοβάν-Πιέτρο Μπιράγκο. Η Μπόνα χρησιμοποιούσε το βιβλίο αυτό, που περιέχει λατρευτικά κείμενα και θεωρείται ένας από τους πιο αξιόλογους θησαυρούς της Ιταλικής Αναγέννησης. Παντρεύτηκε το 1468 τον Γκαλεάτσο-Μαρία Σφόρτσα δούκα του Μιλάνου και είχε τέκνα: Τζιαν-Γκαλεάτσο 1469-1494, δούκας του Μιλάνου. Η κόρη του: Μπόνα παντρεύτηκε τον Σιγισμούνδο Α΄ των Γιαγκελόνων, βασιλιά της Πολωνίας. Ερμής-Μαρία 1470-1503, μαρκήσιος της Τορτόνα. Μπιάνκα-Μαρία 1472-1510, παντρεύτηκε πρώτα τον Φιλιβέρτο Α΄ δούκα της Σαβοΐας και μετά τον Μαξιμιλιανό Α΄ των Αψβούργων. Άννα-Μαρία 1476-1497, παντρεύτηκε τον Αλφόνσο Α΄ των Έστε δούκα της Φερράρα. The Sforza Domination. milanocastello.it Treasure united with the page it lost 500 years ago
Διεθνής αναγνώριση της Δημοκρατίας της Σαχάρας

Η Δημοκρατία της Σαχάρας έχει αναγνωριστεί σήμερα από συνολικά 84 κράτη μέλη του ΟΗΕ και την Νότια Οσετία. Εξ αυτών, οι 44 χώρες διέκοψαν, πάγωσαν ή απέσυραν την αναγνώριση. Αναλυτικά:

 Χώρες που έχουν «αποσύρει», «παγώσει» ή «αναστείλει» την αναγνώριση της Δημοκρατίας της Σαχάρας. Με βάση το Διεθνές Δίκαιο και το άρθρο 6 της Σύμβασης του Μοντεβιδέο για τα Δικαιώματα και τα Καθήκοντα των Κρατών: «Αναγνώριση ενός κράτους σημαίνει απλώς την αποδοχή της προσωπικότητας του κράτους που αναγνωρίζεται από το κράτος που το αναγνωρίζει με όλα τα δικαιώματα και καθήκοντα που καθορίζονται από το διεθνές δίκαιο. Η αναγνώριση είναι άνευ όρων και δεν μπορεί να απορριφθεί.» Για το λόγο αυτό, όταν ένα κράτος αναγνωρίζει την κυριαρχία ενός άλλου, η αναγνώριση αυτή είναι αμετάκλητη, με εξαίρεση την περίπτωση που το ένα ή το άλλο κράτος παύει να υφίσταται. Η ανάκληση μπορεί να γίνει μόνο στην περίπτωση μίας κυβέρνησης (π.χ. μέσω διακοπής των διπλωματικών σχέσεων) και όχι του ίδιου του κράτους.
Σχέσεις Ελλάδας και Χιλής

Οι σχέσεις της Ελλάδας και της Χιλής αναφέρονται στους διπλωματικούς δεσμούς των δύο χωρών. Από το 1992, η Ελλάδα έχει πρεσβεία στο Σαντιάγο, με δύο επίτιμα προξενεία στην Αντοφαγάστα και το Βαλπαραΐσο. Η Χιλή έχει πρεσβεία στην Αθήνα και επίτιμα προξενεία στον Πειραιά, Θεσσαλονίκη, Κρήτη και την Καλαμάτα.

 Τον Ιούνιο του 2003, η πρόεδρος της Βουλής των Αντιπροσώπων, Ιζαμπέλ Αλιέντε, επισκέφθηκε την Αθήνα. Τον Οκτώβριο του 2003, ο Έλληνας Υπουργός Εξωτερικών Γιώργος Α. Παπανδρέου επισκέφθηκε το Σαντιάγο. Το 2004, η τότε Χιλιανή υπουργός Άμυνας και αργότερα πρόεδρος της Χιλής Μιτσέλ Μπατσελέ επισκέφθηκε την Αθήνα. Πολιτιστική Συμφωνία υπεγράφη στην Αθήνα στις 14 Μαΐου 1962. Τουριστική συμφωνία υπεγράφη στο Σαντιάγο στις 15 Σεπτεμβρίου 1994 Συμφωνία-πλαίσιο για την οικονομική, επιστημονική και τεχνολογική συνεργασία. Υπεγράφη στο Σαντιάγο στις 15 Σεπτεμβρίου 1994. Πρωτόκολλο Διαβουλεύσεων μεταξύ των Υπουργείων Εξωτερικών. Υπογράφτηκε στην Αθήνα στις 10 Ιουλίου 1996. Συμφωνία για κατάργηση θεωρήσεων εισόδου, κυβερνητικές υπηρεσίες και επίσημα διαβατήρια. Υπεγράφη στην Αθήνα στις 10 Ιουλίου 1996. Συμφωνία για την αμοιβαία προώθηση και προστασία των επενδύσεων. Υπεγράφη στις 10 Ιουλίου 1996. Εξωτερικές σχέσεις της Χιλής Εξωτερικές σχέσεις της Ελλάδας Έλληνες στη Χιλή Χιλής Υπουργείο των Εξωτερικών Σχέσεων σχετικά με τις σχέσεις με την Ελλάδα (Ισπανικά) Χιλιανή πρεσβεία στην Αθήνα Το ελληνικό Υπουργείο Εξωτερικών για τη σχέση με τη Χιλή Αρχειοθετήθηκε 2012-08-13 στο Wayback Machine. Ελληνική πρεσβεία στο Σαντιάγο (Ισπανικά) (Ελληνικά)
3,5-λουτιδίνη

Η 3,5-λουτιδίνη (αγγλικά 3,5-lutidine) είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 3,5-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.

 Η παραγωγή της 3,5-λουτιδίνης μπορεί να γίνει με διάφορες μεθόδους, που προκύπτουν από τις γενικές μεθόδους παραγωγής πυριδινών. Με μείγμα προπινίου (CH3C≡CCH3) και υδροκυανίου (HCN), σε αναλογία 2:1, παρουσία διαλυτών ενώσεων του κοβαλτίου, όπως το κοβαλτιοκένιο [Co(C5H5)2], παράγεται μείγμα τεσσάρων (4) λουτιδινών. Συγκεκριμένα, συμπαράγονται 2,4-λουτιδίνη, 2,5-λουτιδίνη, 3,4-λουτιδίνη και 3,5-λουτιδίνη: Με επίδραση 1-προπεν-1-αμίνης (CH3CH=CHNH2) σε μεθυλοπροπανοδιάλη [HCOCH(CH3)CHO], που αντιδρά με τη μορφή της ταυτομερούς της μεθυλο-3-υδροξυπροπενάλης [HOCH=C(CH3)CHO], οδηγεί σε απευθείας παραγωγή 3,5-λουτιδίνης: Με επίδραση 4-μεθυλο-1,3-οξαζολίου σε προπένιο (CH3CH=CH2) παράγεται αρχικά μείγμα από 3,5-διμεθυλ-2,3-διυδρο-2-πυριδινόλη και 4,5-διμεθυλ-2,3-διυδρο-2-πυριδινόλη, που με αφυδάτωση δίνει τελικά μείγμα από 3,5-διμεθυλοπυριδίνη και 3,4-διμεθυλοπυριδίνη: Η 3,5-λουτιδίνη είναι διυποκατεστημένη «θυγατρική» πυριδίνη και γι' αυτό είναι πολύ δραστικότερη από τη «μητρική» και σημαντικά δραστικότερη από τις μονοϋποκατεστημένες πυριδίνες Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 3,5-λουτιδίνης, σχηματίζοντας άλατα 3,5-λουτιδινωνίου. Ο σχηματισμός του 3,5-λουτιδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων. Πυριδίνη 2-μεθυλοπυριδίνη 3-μεθυλοπυριδίνη 4-μεθυλοπυριδίνη 2-αιθυλοπυριδίνη 3-αιθυλοπυριδίνη 4-αιθυλοπυριδίνη 2,3-λουτιδίνη 2,4-λουτιδίνη 2,5-λουτιδίνη 2,6-λουτιδίνη 3,4-λουτιδίνη Ορθοξυλόλιο Ανιλίνη Βενζυλαμίνη
Δημοψήφισμα των νήσων Φώκλαντ (1986)

Στις 2 Απριλίου 1986 έλαβε χώρα ένα ανεπίσημο δημοψήφισμα για το καθεστώς των Νήσων Φώκλαντ στις 2 Απριλίου 1986. Το αποτέλεσμα ήταν 96% υπέρ της συνέχισης της Βρετανικής κυριαρχίας, με το 88% των εγγεγραμμένων ψηφοφόρων να λαμβάνουν μέρος.

 Το δημοψήφισμα διεξήχθη μέσω ερωτηματολογίου που απέστειλε ο Σύνδεσμος των Νήσων Φώκλαντ και το ινστιτούτο Μαρπλάν προς όλους τους εγγεγραμμένους ψηφοφόρους στα νησιά. Τα αποτελέσματα της "Έρευνας για την κυριαρχία των νήσων Φώκλαντ" κυκλοφόρησαν από το Μαρπλάν στις 2 Απριλίου.
Κώμα

Το κώμα είναι παθολογική κατάσταση. Τα βασικά χαρακτηριστικά του είναι η απώλεια της συνείδησης, της κινητικότητας και της αισθητικότητας, εν μέσω της διατήρησης της φυτικής ζωής (αναπνοή, κυκλοφορία του αίματος). Τα αίτια τους κώματος ποικίλουν: μπορεί να είναι νευρολογικά, αγγειακά, αναπνευστικά ή άλλα (βλ. παρακάτω). Μπορεί να είναι από ελαφρύ και αντιστρέψιμο, μέχρι βαθύ και ανεπανόρθωτο (κλινικός θάνατος).

 Το κώμα διακρίνεται σε 4 στάδια ανάλογα με το βάθος του. Η ταξινόμηση σε στάδια δεν καλύπτει όλες τις περιπτώσεις, όμως επιτρέπει την καλύτερη και ευκολότερη παρακολούθηση των ασθενών. Ωστόσο, δεν αφήνει σε καμία περίπτωση περιθώριο για τη συναγωγή προγνωστικών συμπερασμάτων. Το πρώτο στάδιο του κώματος ονομάζεται άγρυπνο κώμα και διακρίνεται από απλή θόλωση της διάνοιας (βραδύτητα απαντήσεων, ονειρικά παραληρήματα). Στο δεύτερο στάδιο (ελαφρύ κώμα) παρουσιάζεται η παραμονή των προστατευτικών αντιδράσεων στα επώδυνα ερεθίσματα. Το τρίτο στάδιο (βαθύ κώμα ή κάρος) διακρίνεται από απουσία αντίδρασης σε επώδυνα ερεθίσματα, πλήρη χαλάρωση των μυών, διαταραχή της φυτικής ζωής (υπερθερμία, ανωμαλίες στον καρδιακό και αναπνευστικό ρυθμό) και κατάργηση των οστεοτενόντιων αντανακλαστικών, καθώς και αυτών του κερατοειδούς. Στο τέταρτο στάδιο χαρακτηρίζεται από ολική απώλεια της φυτικής ζωής και της σχέσης του ατόμου με το περιβάλλον. Σ'αυτό το σημείο, το ηλεκτροεγκεφαλογράφημα είναι επίπεδο και ο ασθενής επιβιώνει μόνο με μηχανική υποστήριξη (αναπνευστική συσκευή) και τη χρήση αγγειοσυσταλτικών. Στο τέταρτο στάδιο το κώμα μπορεί να είναι αντιστρέψιμο (όπως σε περιπτώσεις τοξικού κώματος που διακρίνονται από παράλυση των φυτικών λειτουργιών και παροδική ηλεκτροεγκεφαλική σιγή) ή ανεπανόρθωτο. Το μη αντριστρέψιμο κώμα, γνωστό και ως κλινικός θάνατος ή υπερβαθέν κώμα δηλώνει τον εγκεφαλικό θάνατο και συνεπώς, τον θάνατο του οργανισμού. Ορίζεται από 4 σημεία: ολική απώλεια συνείδησης, κατάργηση κάθε ικανότητας αντίδρασης, κατάργηση της αυτόματης αναπνοής επί τουλάχιστον 3 λεπτά μετά την αποσύνδεση του αναπνευστήρα και το επίπεδο ηλεκτροεγκεφαλογράφημα επί τουλάχιστον 10 λεπτά. Τα σημεία αυτά θα πρέπει να επιμείνουν για ένα χρονικό διάστημα αρκετά μεγάλο, ώστε να αποκλειστούν άλλες παθολογικές καταστάσεις που μπορεί να εκδηλωθούν κατ'αυτόν τον τρόπο. Το χρόνιο κώμα, το οποίο είναι συνήθως μη αναστρέψιμο, χαρακτηρίζεται από ολική απώλεια συνείδησης και των λειτουργιών της σχέσης του ατόμου με το περιβάλλον. Οι φυτικές λειτουργίες διατηρούνται σ'αυτήν την περίπτωση. Το χρόνιο κώμα συχνά οφείλεται σε πάρα πολύ παρατεταμένη εγκεφαλική ανοξία, η οποία αναπληρώθηκε με εξωτερικές μαλάξεις της καρδιάς. Τα πιθανά αίτια του κώματος ποικίλλουν σε μεγάλο βαθμό. Κάποια από αυτά είναι η εγκεφαλική αιμορραγία, η εγκεφαλική ανοξία, η εγκεφαλίτιδα, η μαλάκυνση, η μηνιγγική αιμορραγία, η μηνιγγίτιδα, η κυκλοφοριακή ανεπάρκεια, η ασφυξία, η δηλητηρίαση από μονοξείδιο του άνθρακα ή βαρβιτουρικά, η διαβητική κετονοξέωση και η αύξηση της οσμωτικής πίεσης στα υγρά του σώματος (λόγω αφυδάτωσης ή ηπατικής ή αναπνευστικής εγκεφαλοπάθειας). Επίσης, κώμα μπορεί να προκαλέσει και ένα βαρύ τραύμα.
Η Έρημος των Ταρτάρων

Η Έρημος των Ταρτάρων ιταλικά: Il Deserto dei Tartari), είναι μια δραματική ταινία Ιταλικής παραγωγής του 1976, βασισμένη στο ομώνυμο μυθιστόρημα του Ντίνο Μπουτζάτι. Η σκηνοθεσία είναι του Βαλέριο Ζουρλίνι και πρωταγωνιστούν οι Ζακ Περέν, Τζουλιάνο Τζέμα, Φερνάντο Ρέι, Μαξ Φον Σίντοφ και ο Βιτόριο Γκάσμαν.

 Ο αξιωματικός Τζιοβάνι Μπατίστα Ντρόγκο, νεοδιορισμένος υπολοχαγός του αυτοκρατορικού στρατού ενός απροσδιόριστου έθνους, θα μεταβεί στο φρούριο Μπαστιάνο, ένα απροσπέλαστο και απομακρυσμένο στρατιωτικό φυλάκιο, όπου μια μεγάλη φρουρά στρατιωτών και αξιωματικών έχει ως καθήκον να παρακολουθεί τα σύνορα της ερήμου που χωρίζει την αυτοκρατορία από έναν μυστηριώδη αλλά απειλητικό λαό: τους Τάρταρους. Ο αξιωματικός σύντομα θα προσαρμοστεί στο νέο περιβαλλον με τους αυστηρούς στρατιωτικούς κανόνες που ζωντανεύουν καθημερινά το φρούριο και τους κατοίκους του που καθορίζουν τη συμπεριφορά και τις σχέσεις τους, περιμένοντας ένα ηρωικό και ένδοξο γεγονός, μία εισβολή, μια τελική μάχη από την οποία όλοι μπορούν να κερδίσουν δόξα και κύρος. Ο υπολοχαγός Ντρόγκο θα περάσει ολόκληρη τη ζωή του στο φρούριο και θα περιμένει μια απειλή που δεν θα εμφανιστεί ποτέ, εως ότου ηλικιωμένος, κουρασμένος και άρρωστος, θα πρέπει να εγκαταλείψει για πάντα το φρούριο. Ζακ Περέν ως Τζιοβάνι Ντρόγκο Τζουλιάνο Τζέμα ως Λοχαγός Ματίς Βιτόριο Γκάσμαν ως Κόμης Φίλμορ Μαξ φον Σίντοφ ως Λοχαγός Ορτίζ Φερνάντο Ρέι ως Στρατηγός Φιλίπ Νουαρέ ως Στρατηγός Ζαν-Λουί Τρεντινιάν Νταβίντ ντι Ντονατέλο Καλύτερης ταινίας Καλύτερης σκηνοθεσίας (Βαλέριο Ζουρλίνι) Ειδικό βραβείο (Τζουλιάνο Τζέμα) Ιταλικές Χρυσές Σφαίρες Καλύτερης Κινηματογράφισης (1977) Καλύτερης σκηνοθεσίας (Βαλέριο Ζουρλίνι) Νάστρο ντ' Αρτζέντο Καλύτερης Σκηνοθεσίας (Βαλέριο Ζουρλίνι) Καλύτερου Β' ανδρικού ρόλου (υποψηφιότητα) (Τζουλιάνο Τζέμα) Τα γυρίσματα της ταινίας έγιναν στο Arg-e Bam του Ιράν και η πρώτη προβολή της πραγματοποιήθηκε στις 29 Οκτωβρίου του 1976 στην Ιταλία. Το 2013 προβλήθηκε ως μέρος του τμήματος Κλασικών ταινίων του Φεστιβάλ Κινηματογράφου των Καννών. Το οπτικό στυλ της ταινίας επηρεάστηκε από το έργο του Ιταλού ζωγράφου Τζόρτζιο ντι Κιρίκο. Η Έρημος των Ταρτάρων στην IMDb (Αγγλικά)
Metapedia

Η Metapedia είναι μια πολύγλωσση ακροδεξιά, νεοναζιστική, φασιστική, αντισημιτική, ισλαμοφοβική, ομοφοβική και αντιφεμινιστική εγκυκλοπαίδεια που μάχεται υπέρ της ανωτερότητας της λευκής φυλής και αρνείται την ύπαρξη Ολοκαυτώματος. Εγκαινιάστηκε επίσημα στις 26 Οκτωβρίου του 2006, με την έκδοση στη σουηδική γλώσσα. Η αγγλική έκδοση εγκαινιάστηκε στις 28 Απριλίου του 2007, ενώ η ουγγρική έκδοση είναι η πιο ανεπτυγμένη και έχει τα περισσότερα άρθρα: 144.189 στις 27 Σεπτεμβρίου 2013.

 Στην αρχική σελίδα της ελληνικής Metapedia αναφέρονται τα εξής για την ταυτότητα του εγχειρήματος:Η Metapedia είναι μία ηλεκτρονική εγκυκλοπαίδεια για τον πολιτισμό, τις τέχνες, την επιστήμη, την φιλοσοφία και την πολιτική. Η λέξη 'Metapedia' αποτελείται από δύο συνθετικά της ελληνικής γλώσσας: 'meta' που λαμβάνει την έννοια του 'μετά' ή 'πέρα από' και 'εγκύκλιος - παιδεία' που είναι η εννοιοδότηση της 'εγκυκλοπαίδειας'. Το νέο αυτό όνομα έχει διπλή συμβολική σημασία: Η Metapedia δίνει σημασία σε θέματα που συνήθως δεν καλύπτονται — που ξεφεύγουν — από τις κυρίαρχες εγκυκλοπαίδειες. Η Metapedia έχει έναν μεταπολιτικό σκοπό, να επηρεάσει την επικρατούσα διαλεκτική, την πολιτισμική και ιστορική οπτική. Ελληνική Metapedia
424 Χαριτία

Η Χαριτία (Gratia) είναι ένας αρκετά μεγάλος αλλά πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1896 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από τις Χάριτες της ελληνικής μυθολογίας.

 Η διάμετρος της Χαριτίας υπολογίσθηκε σε 87,2 χιλιόμετρα (από δεδομένα του IRAS), ενώ η μάζα της εκτιμάται σε 694 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,028 (από δεδομένα του IRAS). Η Χαριτία περιστρέφεται γύρω από τον εαυτό της μία φορά κάθε 19 ώρες και 28 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 ως 100 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Γουίλ Τρεντ

Γουίλ Τρεντ (αγγλικά: Will Trent) είναι μια αμερικανική αστυνομική δραματική τηλεοπτική σειρά που βασίζεται στη σειρά μυθιστορημάτων Will Trent της Κάριν Σλότερ. Η σειρά έκανε πρεμιέρα στις 3 Ιανουαρίου 2023 στο ABC. Τον Απρίλιο του 2023, η σειρά ανανεώθηκε για δεύτερο κύκλο.

 Ο Γουίλ Τρεντ εγκαταλείφθηκε από τους γονείς του ως παιδί και αναγκάστηκε να μεγαλώσει στο σύστημα ανάδοχης φροντίδας της Ατλάντας, κάτι που είχε διαρκή επίδραση πάνω του. Παρά το γεγονός ότι είναι δυσλεξικός, έχει γίνει ειδικός πράκτορας στο Γραφείο Ερευνών της Τζόρτζια (GBI). Ο Τρεντ είναι ιδιαίτερα παρατηρητικός, επιλύοντας το υψηλότερο ποσοστό υποθέσεων στο GBI, κάτι που προκαλεί φθόνο. Στον Τρεντ είχε ανατεθεί μια υπόθεση διαφθοράς στην οποία εμπλέκεται το αστυνομικό τμήμα της Ατλάντας, το οποίο μοιράζεται ένα κτίριο με το GBI. Η επίλυσή της είχε ως αποτέλεσμα τη σύλληψη πολλών αξιωματικών της αστυνομίας. Το αφεντικό του στο GBI, η Αμάντα Βάγκνερ, αναθέτει στη Φέιθ Μίτσελ, τη δυσαρεστημένη κόρη μιας συλληφθείσας αξιωματικού της αστυνομίας, να ενσωματωθεί προσωρινά στο GBI ως συνεργάτιδα του Τρεντ. Αυτός έχει δεσμό με την παιδική του φίλη από το σύστημα ανάδοχης φροντίδας, την ντετέκτιβ ανθρωποκτονιών Άντζι Πολάσκι, η οποία συνεργάζεται με τον ντετέκτιβ Μάικλ Όρμγουντ. Οι υποθέσεις του Τρεντ και του Πολάσκι μερικές φορές αλληλεπικαλύπτονται, φέρνοντας τους δύο και τους συνεργάτες τους σε συνεχή επαφή. Ραμόν Ροντρόγκες ως Γουίλ Τρεντ Έρικα Κρίστενσεν ως Άντζι Πολάσκι Αϊάνθα Ρίτσαρντσον ως Φέιθ Μίτσελ Τζέικ Μακλάφλιν ως Μάικλ Όρμγουντ Σόνια Σον ως Αμάντα Βάγκνερ Τον Φεβρουάριο του 2022, το ABC παρήγγειλε ένα πιλοτικό επεισόδιο του Γουίλ Τρεντ, βασισμένο στη σειρά μυθιστορημάτων της Κάριν Σλότερ με τον ίδιο τίτλο, στα στούντιο της 20th Television. Τον Αύγουστο του 2022, το ABC παρήγγειλε τα επεισόδια του κύκλου 2022–23. Η σειρά έκανε πρεμιέρα στις 3 Ιανουαρίου 2023 στο ABC. Στις 18 Απριλίου 2023, το ABC ανανέωσε τη σειρά για έναν δεύτερο κύκλο. Ο Ραμόν Ροντρίγκες επιλέχθηκε για τον πρωταγωνιστικό ρόλο τον Απρίλιο του 2022, με την Έρικα Κρίστενσεν να υποδύεται την Άντζι Πολάσκι. Τον Μάιο του 2022, επιλέχθηκαν η Αϊάνθα Ρίτσαρντσον ως Φέιθ, ο Τζέικ Μακλάφλιν ως Μάικλ και η Σόνια Σον ως Αμάντα. Η παραγωγή του πρώτου κύκλου του Will Trent ξεκίνησε στην Ατλάντα στις 10 Οκτωβρίου 2022 και ολοκληρώθηκε στις 20 Φεβρουαρίου 2023. Ο ιστότοπος Rotten Tomatoes ανέφερε βαθμολογία έγκρισης 89% με μέση βαθμολογία 7/10, με βάση 9 κριτικές. Το Metacritic, το οποίο χρησιμοποιεί σταθμισμένο μέσο όρο, έδωσε βαθμολογία 71 στα 100 με βάση 7 κριτικούς, υποδεικνύοντας "γενικά ευνοϊκές κριτικές". Γουίλ Τρεντ στο ABC Γουίλ Τρεντ στην IMDb
Ηλεκτρονική Διακυβέρνηση Κοινωνικής Ασφάλισης

Η Ηλεκτρονική Διακυβέρνηση Κοινωνικής Ασφάλισης (ΗΔΙΚΑ) αποτελεί ανώνυμη εταιρεία, ιδρυθείσα με τον νόμο Ν.3607/2007 (ΦΕΚ 245/Α/2007). Είναι διάδοχος του Κέντρου Ηλεκτρονικού Υπολογιστή Κοινωνικών Υπηρεσιών (Ν.Δ 390/69 (ΦΕΚ 283/Α/1969)). Είναι μη κερδοσκοπική εταιρεία και λειτουργεί χάριν δημοσίου συμφέροντος ως Νομικό Πρόσωπο Ιδιωτικού Δικαίου, λειτουργώντας με τους κανόνες της ιδιωτικής οικονομίας. Υπάγεται στις διατάξεις του Ν.3429/2005 (ΦΕΚ 314/Α’/2005), εξαιρουμένου του άρθρου 14. Σκοπός της εταιρείας αποτελεί ο εκσυγχρονισμός και η ψηφιοποίηση των φορέων κοινωνικής ασφάλισης.

 Με το Ν.Δ.390/1969, ιδρύεται το Κέντρο Ηλεκτρονικού Υπολογιστή Κοινωνικών Υπηρεσιών, με έδρα την Αθήνα ως ΝΠΙΔ. Ο ν.1943/1991 εντάσσει το Κ.Η.Υ.Κ.Υ στις διατάξεις των φορέων του δημόσιου και ευρύτερου Δημόσιου Τομέα. Το 2004, βάσει του ν.3232/2004, τίθεται υπό την εποπτεία του Ιδρύματος Κοινωνικών Ασφαλίσεων, κάτι που δεν εφαρμόστηκε ουδέποτε. Με τον ν.3607/2007, ο Κ.Η.Υ.Κ.Υ μετατρέπεται σε ΗΔΙΚΑ. Το 2008 με την ασφαλιστική μεταρρύθμιση του ν.3655/2008 δίδεται στον Η.ΔΙ.Κ.Α. Α.Ε ο ρόλος της χορήγησης του Αριθμού Μητρώου Κοινωνικής Ασφάλισης και ανάληψη έργων του ΚΠΣ. Το 2010 πραγματοποιήθηκε η χορήγηση διαχειριστικής επάρκειας ΕΛΟΤ 1429 για τη συμμετοχή σε διαγωνισμούς του ΕΣΠΑ.
Κριμαϊκό δημοψήφισμα κυριαρχίας (1991)

Ένα δημοψήφισμα σχετικά με την κυριαρχία πραγματοποιήθηκε στην Κριμαϊκή Περιφέρεια της Ουκρανικής ΣΣΔ, στις 20 Ιανουαρίου του 1991, δύο μήνες πριν από το πανενωσιακό δημοψήφισμα του 1991. Οι ψηφοφόροι ρωτήθηκαν αν επιθυμούν την αποκατάσταση της Αυτόνομης Σοβιετικής Σοσιαλιστικής Δημοκρατίας της Κριμαίας, η οποία είχε καταργηθεί το 1945. Η πρόταση εγκρίθηκε από το 94% των ψηφοφόρων. Συνολικά 1.343.855 ψηφοφόροι ψήφισαν υπέρ της πρότασης, ενώ 81.254 ψηφοφόροι ψήφισαν κατά. Η προσέλευση ήταν 81,5%.

 Η Κριμαϊκή ΑΣΣΔ δημιουργήθηκε αρχικά το 1921, ως μέρος της Ρωσικής ΣΟΣΔ στη Σοβιετική Ένωση. Στην Κριμαία εισέβαλε η Ναζιστική Γερμανία κατά τη διάρκεια του Β΄ Παγκοσμίου Πολέμου και, όταν η περιοχή ανακτήθηκε από την ΕΣΣΔ το 1944 οι Τάταροι της Κριμαίας, οι Αρμένιοι, οι Βούλγαροι και οι Έλληνες εκτοπίστηκαν στην Κεντρική Ασία, με πρόσχημα την υποτιθέμενη συνεργασία τους με τους γερμανούς κατακτητές. Η ΑΣΣΔ καταργήθηκε και η Κριμαία έγινε περιφέρεια. Στις 5 Φεβρουαρίου 1954 μεταφέρθηκε στην Ουκρανική ΣΣΔ. Η βασική διαφορά ανάμεσα σε μια Περιφέρεια και μια Αυτόνομη Δημοκρατία που προτείνει το δημοψήφισμα είναι ότι οι δημοκρατίες υπόκεινται στη Νέα Ενωσιακή Συνθήκη και σύμφωνα με τους σύγχρονους νόμους για την απόσχιση από την ΕΣΣΔ θα μπορούσε να αποφασίσει μόνη της αν θα παραμείνει εντός της αποχωρούσας Σοβιετικής Δημοκρατίας ή θα παραμείνει στην ΕΣΣΔ. Η Κριμαϊκή ΑΣΣΔ εφάρμοσε το δικαίωμά της το 1994 και το 2014. Μετά το δημοψήφισμα, το Ανώτατο Σοβιέτ της Ουκρανικής ΣΣΔ πέρασε το νόμο "Για την Αποκατάσταση της Αυτόνομης Σοβιετικής Σοσιαλιστικής Δημοκρατίας της Κριμαίας" στις 12 Φεβρουαρίου 1991. Με το νόμο αυτό έγινε αυτόνομη δημοκρατία εντός της Ουκρανίας.